
Evel yn Wever- Croes 


PROME MINISTER 


Durante e reunion cu Eerste Kamer 3 punto a resalta 


EERSTE KAMER A EXPRESA ELOGIO PA CU 
E MANEHO FINANCIERO RESPONSABEL 
DI PAIS ARUBA 


Durante su bishita na Hulanda, Prome Minister Evelyn Wever- 
Croes a tuma e oportunidad pa reuni cu Eerste Kamer. 
Prome Minister a splica cu e ta hopi importante, apesar cu 
e tin un Minister Plenipotenciario, pa repersente, pa e tambe 
por ta presente den e reunionnan aki, de bes en cuando. 
Miembronan di Eerste Kamer ta esnan cu ta tuma decisionnan 
hopi importante pa Aruba, y mirando cu tin miembronan nobo, 
Prome Minister a mira e necesidad pa reuni cu nan pa asina 
siña conoce nan, y duna nan un presentacion, cu informacion 
valido di pais Aruba. 


1 ELOGIO 

Premier Wever-Croes a splica cu durante e reunion aki, 3 punto 
a resalta. E prome punto ta e elogio grandi cu e miembronan 
di Eerste Kamer tin pa Aruba na momento cu nan a mira e 
cifranan macro-economico, di con bon Aruba ta haciendo. 


2 NO TA COMPRONDE PAKIKO GOBIERNO HULANDES A 
DUNA ARUBA E INTERES DI MAS HALTO 

E siguiente punto cu a bin dilanti, ta cu algun di e miembronan, 
no ta compronde e punto di Gobierno Hulandes, di pakico 
a duna Aruba e interes di mas halto, mirando cu nunca den 
pasado, Aruba, a yega di haya un interes asina halto di 6.9%. 
Prome Minister a indica, cu durante e reunion, nan a delibera 
hopi riba e punto aki. Loke ta hopi positivo ta cu e mesun atardi 
tabata tin un debate den Eerste Kamer, na unda e fraccionnan 
di GroenLinks y PDVA, cu awor a uni, y e fraccion di Volt, e 
Parlamentarionan a trece e punto aki dilanti durante e debate, 
manera a wordo papia mas trempan den e reunion. Pa e motibo 
aki, e reunionnan cu Eerste Kamer ta importante, paso durante 
e reunion nan ta haya tur informacion necesario, pa si mester, 
nan lo por defende e caso. 


3 WELGA DI HAMBER DI EX PROME MINISTER DI ARUBA 
Lamentablemente, e di tres punto cu a resalta den e reunion 
aki, tambe a resalta den varios otro reunion, y esaki ta cu 
ainda nan ta trece riba mesa e welga di hamber di e ex Prome 


Minister Mike Eman na 2014. Tambe, nan ta sigui trece dilanti 
e mal maneho financiero cu tabata tin e tempo ey, ya cu enbes 
e Gobierno di Gabinete Eman, a tuma su responsabilidad, el 
a bay haci un welga di hamber cu a bergonsa Aruba. "Mi tin 
cu bisa cu e ta un frustracion, pa ami como Prome Minister, 
ainda despues di 9 aña, mester scucha esaki, cu ta un 
berguensa grandi den historia di pais Aruba. E ta kibrabo cierto 
momento, pero mi sa cu esaki no ta nos Gobierno, pero como 
gobernantenan responsabel, nos ta para pa pais Aruba, y pa a 
cosnan bon y cosnan malo, y e punto aki, nos lo atende cune 
debidamente" Prome Minister a expresa. MN 

Amara Maduro 


MINISTER 


Na Den Haag, Hulanda Minister di Cultura Maduro a reuni cu 
e mandatarionan encarga cu Ensefiansa y Cultura den Reino 
Hulandes den cuadro di e 'Vierlandenoverleg'. Hulanda a wordo 
representa pa Secretario di Estado Sra. Uslu, Pais Corsou a 
wordo representa pa Minister sr. Heydoorn y Pais Sint Maarten 
a wordo representa pa Minister Plenipotenciario Sr. Panneflek. 


Topiconan cu a wordo trata riba e parti cultural ta, educacion 
cultural, conservacion di nos herencia cultural sub aquatico y 
herencia cultural inmateriaal. A elabora tambe riba e trabounan 
cu ta wordo haci pa yega na un fondo special pa e paisnan 
den Caribe Hulandes por haci investigacion y documenta nos 
herencia cultural. Na final di e reunion e mandatarionan a 
firma un ‘Slotconclusie’ den cual riba cada tereno a acorda e 
trabounan cu ta necesario e tempo nos dilanti. 

A keda acorda cu trabounan lo sigui den cada Pais pa institui 
un Comision Nacional cu lo ta encarga pa lidera e trabounan 
necesario pa na scol y den comunidad por tin programa di 
educacion cu ta dirigi pa educa riba e cultura di cada Pais. A 
encarga e grupo di trabou pa fiha e puntonan di salida comun 
pa arte y cultura teniendo cuenta cu e contexto local den cada 
Pais. Tambe a pidi e grupo di trabou pa haci un inventarisacion 
di tur locual ta e actividadnan cu tin riba e tereno di arte y 
cultura den Reino Hulandes y pa esaki ta disponibel pa e 
proximo ‘Vierlandenoverleg.’ A pidi e grupo tambe pa traha un 
presupuesto pa e plan di accion cu ta necesario pa por haci 
educacion cultural posibel den e Paisnan den Reino Hulandes. 

Trabounan a wordo haci pa asina prepara e cambionan den 
ley cu ta necesario pa asina por ratifica e proteccion necesario 
pa e herencia cultural cu ta bou awa na e Paisnan den Reino 
Hulandes. E grupo di trabou a wordo pidi pa raporta na 
momento cu e leynan necesario a wordo cambia. 

A bay di acuerdo cu a laca alge pa haci nominacion pa e 
“UNESCO register of good safeguarding practices,' y a bay de 


acuerdo cu e nominacion di “Tambu” como herencia cultural cu 
ta wordo conserva pa asina por wordo transmiti pa e generacion 
cu ta sigui. 


OND L O CUL IURA 
A fuma nota di e chatin cu a wordo haci pa e grupo di 
trabou pa por duna e fondo cultural contenido, y awo lo haci 
esfuerso pa asina por aloca e fondonan necesario den e 
presupuestonan di cada Pais den Reino Hulandes. 


IERDENKING SLAVERNIJ! 


MCARTE G SLAV Cr eN ve LEL 


Na final di e reunion prome cua pasa pa firma e 'Slotconicusies, 
a trata e topico di ‘Herdenking van het Slavernijverleden’ como 
un tema cu a bin riba mesa. Aki ta unda cu e Paisnan Corsou, 
Aruba y Sint Maarten a vocifera nan descontento y nan 
desaprobacion pa e manera con e Paisnan aki ta wordo trata 
den e negosacionnan pa refinancia e debe crea cu Hulanda 
pa surpasa e pandemia di COVID-19. E mensahe principal 
tabata cu Hulanda por a haci miho door di a yuda e Paisnan 
den Caribe Hulandes y no djies impone un ‘strafrente’ cu ta 
bolbe trece un forma nobo di sclavitud den Reino Hulandes 
cu ta haci e despensa ofreci di 19 di december 2022 perde 
su balor y significacion. Aruba, Corsou y Sint Maarten a pidi 
Secretario di Estado Uslu pa trece e mensahe aki na atencion 
di su coleganan di e Conseho di Minister di Reino Hulandes. 


, 

Geoffrey Wever 


MINISTER 


GRAN ACOGIDA PA EVENTO VIRTUAL 
BUSINESS MATCHMAKING ENTRE COMERCIO 
DI ARUBA Y VENEZUELA 

å a li | 


Diahuebs, 9 di november, a tuma luga e evento altamente | 
anticipa di Virtual Business Matchmaking cual a tuma luga AA a 
na Camara di Comercio, y tambe virtualmente via Zoom pa 
empresarionan di Venezuela por conecta cu empresarionan di 
Aruba. 


E Business Matchmaking Virtual a ser organisa den un 
colaboracion entre Minister di Asuntonan Economico, Sr. 
Geoffrey Wever, y Kamer van Koophandel (KvK). Minister 
Geoffrey Wever kier fortifica su vision mas aun, pa enfoca riba 
establece y fortalese lasonan comercial cu nos paisnan bisiña, 
pa cual comercio di Venezuela ta representa un oportunidad 
grandi. Minister Wever ta mira espacio pa awo stimula y facilita 
hacimento di negoshi entre comercio di Aruba y comercio 
Venezuela ya cu esaki ta na beneficio di e consumidor cu 
posiblemente por beneficia di miho prijs, of mas variacion y 
obtenibilidad di producto. 


Nos ta contento di mira un interes grandi, minister Wever 
ta menciona, mirando mas di 60 compania di Aruba ta 
participando, y mas di 100 di parti di Venezuela. Ta anticipa 
combersacionnan al caso e interesante cu lo inicia durante e 
sesion, y ta determina pa identifica cualquier bottlenecks cu 
por tin pa por facilita mas comercio entre Aruba y Venezuela 
den e tempo nos dilanti. MN 

Minister Geoffrey Wever: 


CIUDADANONAN DI SANTA CRUZ A 
RESPONDE DEN GRANDI NA CURSODI 
FINANSAS DEN MI HOGAR 


Riba 7 di november un total di 75 ciudadano a inicia nan 
participacion na e curso Finansas den mi Hogar den districto 
di Santa Cruz. Districto di Santa Cruz ta e ultimo districto pa 
ricibi e curso Finansas den mi Hogar. 


Durante transcurso di e afia Finansas den mi Hogar a bishita 
tur e diferente districtonan na Aruba. E curso na Santa Cruz lo 
clausura un afia sumamente exitoso di educacion financiero. 


Ta importante pa nos ta consciente riba nos entrada y gasto 
y con esaki ta afecta nos stabilidad y metanan financiero. 
E curso ta enfoca pa nos bira critico riba nos decisionnan 
financiero y tambe riba nos actitud cu por afecta sin cu nos sa, 
e cartera. Un consumidor consciente y critico ta e fundeshi di 
un economia inclusivo y duradero. E habilidad di un persona pa 
maneha su entrada y gastonan ta un habilidad necesario, cu ta 
yuda evita problemanan financiero manera debe (of gastonan) 
innecesario. 


Finansas den mi Hogar a wordo organisa y financia door di 
Ministerio di Asuntonan Economico y desaroya y presenta 
door di Fundacion Plan di Bida. A zorg pa por trece esaki 
mas cerca posibel na ciudadanonan interesa, y a haci esaki 
completamente gratis pa asina elimina cualkier barera of 
incertidumbre di participacion. 


“Ta importante pa haci’e facil pa nos ciudadanonan por yega y 
participa na e curso di Finansas den mi Hogar. P’esey e meta 
tabata pa ofrece e curso Finansas den mi Hogar gratis y den 
tur districto, mas cerca di nos ciudadanonan”, segun minister 
Geoffrey Wever. 


Den e afia binidero lo sigui enfoca riba diferente temanan 
di educacion financiero, continuando cu maneho di eleva e 
conocemento di nos ciudadanonan den aspectonan comercial 
y financiero. Minister Geoffrey Wever ta gradici sra. Paloma 
Osorio di fundacion Plan di Bida pa su esfuersonan durante 
aña. MN 


Finansas den 
mi hogar 

Un anochi di gala dedica na nos atletanan. Exito na e 130 nominadonan! 


E anochi mas grandi den deporte di Aruba ta tuma luga anochi. Pueblo di Aruba ta keda cordialmente invita pa sintonisa 
diabierna, 10 di november unda cu ta reconoce e atletanan cu e anochi mas grandi den deporte di Aruba en bibo a traves di 
mas a destaca den nan disciplina pa aña 2022. Un total di 130 Canal 22 y pagina di Facebook di Gabinete Wever-Croes. 

atleta ta nomina den diferente categoria. Un total di bintinuebe = J 

nomber di nan atleta 
cu mas a sobresali. Pa 
prome biaha a introduci 
e categoria entrenado di 
aña unda cu lo reconoce E 

Aruba. 


Durante e anochi di gala 
aki ta rindi homenahe 
na dies (10) baluarte | 
deportivo cu a dedica MN 
gran parti di nan bida A 
na desaroyo di deporte ji 
di Aruba. Tambe, shete f 
(7) atleta olimpico lo 
ricibi un certificado y pin & 
for di World Olympians 
Association pa nan 
esfuerso y pa promove | 
e balornan olimpico. 


E anochi di gala ta tuma 
luga 10 di november den 
e luhoso Renaissance 
Convention Center, 
cuminsando 8 or di 

JO CU ACCELERON 

"Cu e inversion den e "turbo charger" nan aki, WEB ta pone 

un fundeshi grandi, pa ora tin disturbio den e facilidadnan di 
WEb mes, actua y corehi debidamente" 

Diahuebs mainta, Minister di 
Energia Glenbert Croes a asisti 
na e ceremonia y conferencia di 
prensa pa loke ta e firmamento 
di un acuerdo entre WEB y 
Acceleron. Minister Croesa indica, 
cu como Minister di Energia, e ta [ 
sumamente orguyoso die acuerdo 
firma, mirando cu e ekiponan y 
facilidadnan nobo aki, lo yuda pa 
e produccion di awa y coriente ta 
mas confiabel y estable. 


E acuerdo aki, ta un muestra di 
e compromiso cu WEB Aruba 
NV tin cu nos pueblo, na unda 
conhuntamente cu e compania 
Acceleron, ta pone un piedra 
grandi den e fundeshi, pa brinda comunidad di Aruba, e 
confiabilidad y siguridad, cu e ekipo y facilidadnan nobo aki 
ta sigura cu e produccion di awa y coriente ta tuma luga 
debidamente. 


Minister Croes ta felicita e liderasgo di e director y e personal 
completo di WEB Aruba NV, pa nan esfuerso, nan trabou 
incansabel y nan dedicacion na brinda e pueblo di Aruba 
un servicio di awa y coriente sigur. WEB Aruba NV ta un di 
e companianan strategico den e desaroyo y progreso di 
pais Aruba y lo por conta cu e sosten di Gobierno, den tur 
inversion cu nan ta haciendo, pa brinda e pueblo di Aruba un 
bon produccion y calidad di awa como tambe produccion di 
coriente continuo y estable. 


"Masha pabien na e staff y personal di Web Aruba NV. Nos ta 
contento cu boso trabou y ta orguyoso pa wak un compania 
grandi manera Acceleron deposita su confiansa den Aruba y 
den e relacion cu WEB Aruba NV" Minister Croes a expresa. 


E mandatario a continua expresando cu e ta orguyoso di tur 
e profesionalnan na WEB Aruba N.V. cu e tremendo logro di 
e acuerdo logra cu ACCELERON. Esaki lo haci cu e trabou di 
reparacion di nos ekiponan lo wordo haci na Aruba mes hunto 
cu e expertonan di WEB. Esaki lo aporta grandemente den 
reparacion cu rapides y confiabilidad sigurando continuidad 
den e produccion di awa y electricidad pa henter Aruba. MN 

Minister Glenbert Croes: 
Den cuadro di e di 5 edicion di e "German Caribbean Energy Conference" 


MINISTER DI ENERGIA A EXPONE ARUBA SU 
COMPROMISO PA CUTRANSICION ENERGETICO 


Diamars mainta, Minister di Energia Glenbert Croes acompaña 
pa Prome Minister Evelyn Wever-Croes tabata presente na e 
di 5 edicion di e German Caribbean Energy Conference. E 
conferencia aki ta organisa pa e "Dutch-German Chamber of 
Commerce", na unda delegacionnan di Alemania, Hulanda 
y otro paisnan a participa. Durante e conferencia aki, 
participantenan por a sera conoci cu experto y inversionistanan 
Aleman, interesa den acelera e transicion energetico den 
Caribe. Tambe tabata presente un delegacion di Corsou pa 
comparti nan vision pa cu un "hydrogen valley". 


Durante e conferencia aki, Minister Croes, tabata tin e 
oportunidad di duna un discurso, na unda el a gradici e Ministerio 
Federal di Alemania pa Clima y Energia pa apoya e iniciativa 
aki. Pa cu e conferencia aki, companianan Aleman, Hulandes 
y di otro paisnan ta bin Aruba pa combersa cu companianan 
local, priva y gubernamental, pa mira ki iniciativanan, nan 
lo por haci hunto cu e profesionalnan local. Esaki sigur ta 
crea oportunidadnan grandi pa pais Aruba. E mandatario a 
recomenda e companianan Aleman pa traha cu companianan 
local den proyectonan energetico pasobra cu Aruba ta conta 
cu gran profesionalnan riba e tereno aki. 


Minister Croes a splica cu Aruba a implementa su "Energy 
Policy" pa cumpli cu e obhetivonan di 2030, y cu e acuerdo 
di Paris pa 2050. Aruba ta comprometi pa reduci emision y 
mitiga calentamento global, evitando asina e consecuencianan 
cu esakinan lo por trece cu nan. E mandatario a expone e 
compromiso di pais Aruba pa cu e transicion energetico, 
indicando cu Aruba ta den proceso pa expande e parke 
solar y e parke di molina di biento, tambe lo transforma 
zona di refineria. E mandatario a trece dilanti cu a firma un 
acuerdo cu e compania Europeo Acciona Energia pa traha e 
"green hydrogen valley" cu e meta pa aki dos afia, Aruba ta 
completamente independiente di "heavy fuel oil" mas. 


"Como Gobierno di Aruba, nos ta comprometi pa sostene tur 
compania cu kier uni nan mes na e vision aki. E prosperidad di 
Aruba, ta conta riba compromiso di nos tur, pero tambe di un 
compromiso pa bin cu sectornan nobo cu lo aporta na progreso 
di nos turismo. Pandemia a sifia nos, cu nos no por keda 
depende di un pilar so. E zona di refineria, e zona energetico, 
e sector di refineria y di energia y su transformacion, ta e 
gran oportunidad pa nos por aporta na un prosperidad nobo 
y continuo. Mi ta gradici e companianan Aleman y Hulandes 
pa nan confiansa y pa haci Aruba e cede anual pa discuti y 
analisa hunto riba e futuro cu nos yiunan tin derecho riba dje", 
Minister Croes a expresa. MN 


MINISTERIO DI ASUNTONAN GENERAL LO INVERTI 
400 MIL FLORIN DEN E PROYECTO EDUTECH FUND 
PA E SIGUIENTE ANA 


Recientemente, durante un conferencia di prensa organisa pa 
FUTURA, Prome Minister Evelyn Wever-Croes hunto cu 
Minister di Enseñansa Endy Croes, a anuncia cu e proyecto 
importante di innovacion EduTech Fund, lo continua. E proyecto 
di innovacion aki, a yuda un total di 12 scol na Aruba, adkiri nan 
materialnan digital, facilitando e maestronan den nan sistema di 
duna les, y haciendo enseñansa mas atractivo y agradabel pa e 
muchanan. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


BIAHE PA 
Hulanda 


PROME MINISTER TABATA NA HULANDA 
PA ATENDE CUATRO TEMA IMPORTANTE 
PA ARUBA 


Recientemente, Prome Minister Evelyn Wever-Croes tabata na 
Hulanda pa atende cuatro tema importante pa Aruba. E 
temanan aki tabata Raad Van State na unda a despedi di sra 
Milly Schwengle cu pa 6 aña a sirbi Aruba, E otro tema ta 
Relacion Exterior na unda Prome Minister hunto cu Director di 
Departamento di Relacion Exterior DBB a reuni cu Ministerie 
van Buitenlandse Zaken pa atende tur tema relaciona cu 
relacion exterior, Pa loke ta tema di Relacion den Reino, Prome 
Minister semper ta purba na atende un Conseho di Minister di 
Reino, y siman pasa diabierna e tabata presente na e reunion. 
Finalmente Prome Minister a reuni cu Minister Plenipotenciario 
y cu personal di Arubahuis cu ta nos representacion di Aruba 
na Hulanda y Europa. Despues di un periodo dificil cu a 
conduci na investigacionnan administrativo, ta bon pa mira cu 
tin e trankilidad bek na Arubahuis 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


GOBIERNO DI ARUBA TA 
TRAHANDO PA CONCRETISA E 
TRES CONDICIONNAN DI HULANDA 
PA ASINA CAMBIO DEN LAFT 


WORDO APROBA 


Prome Minister Evelyn Wever-Croes a atende e reunion di 
Conseho di Minister di Reino na unda tawata tin riba agenda e 
cambionan di e Ley di Supervision Financiero di Aruba, LAft. 
Hulanda na ultimo momento a propone 3 condicion nobo. E 
prome condicion: Financieel Beheer; e Minister di Finansa 
mester duna extra informacion di e maneho financiero; E di dos 
condicion ta e palabracionnan cu Aruba mester haci cu CAft riba 
e tema di gastonan di personal prome cu e ley drenta na vigor; 
y e di tres condicion tin di haber cu e PPP proyecten. Prome 
Minister a duna di conoce cu esaki ta e condicionnan cu 
Gobierno di Aruba y Secretario di Estado Alexandra van 
Huffelen lo traha riba dje y concretisa den e siguiente dianan pa 
asina keda cla cu e cambio di e ley di LAft. 


PROME MINISTER A REUNI CU 
SECRETARIO DI ESTADO 
VAN HUFFELEN 


Durante su bishita di trabou na Hulanda, Prome Minister Evelyn 
Wever-Croes a reuni cu Secretario di Estado Alexandra van 
Huffelen hunto cu su delegacion. Premier Wever-Croes a 
expresa cu e tawata un bon reunion na unda varios tema di 
relevancia pa Aruba a wordo trata. Gobierno di Aruba y Hulanda 
ta na mesa ainda pa purba yega na e miho interes pa pais 
Aruba. 

PROME MINISTER A REUNI CU ?| 
EERSTE KAMER Y COMISION DI 
RELACION DI REINO 


Diaranson ultimo, Prome Minister Evelyn Wever-Croes a reuni 
cu miembronan di Eerste Kamer y comicion di relacion di 
Reino. Mirando e importancia pa miembronan di Eerste Kamer, 
cu ta esnan cu tin cu tuma decisionnan riba cierto casonan pa 
Aruba, tin e informacionan corecto, Prome Minister a pidi un 
reunion y a wordo otorga esaki. Durante e reunion, Premier 
Wever-Croes a haci un presentacion riba con Aruba ta 
recuperando economicamente. El a papia riba turismo cu ta 
creciendo, riba desempleo cu ta bahando, y riba e tema 
financiero. Di nan banda tabata tin hopi pregunta, y tur a wordo 
contesta. 

PROME MINISTER HUNTO CU 
4 DIRECTOR DI DEPARTAMENTO DI 
_ RELACION EXTERIOR DBB A REUNI CU 
MINISTERIE VAN BUITENLANDSE 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
Varios crisis tras di otro. 


2023 ANA DI UNION Y POSITIVISMO! 


